[image: image1.png]



PARLAMENTUL ROMÂNIEI

CAMERA DEPUTAŢILOR

Comisia pentru Buget,

Finanţe şi Bănci
Bucureşti,      18.02.2015   

Nr. 4c-2/74









  Plx 16/2015
BIROULUI  PERMANENT

AL

CAMEREI  DEPUTAŢILOR

    Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.62/2014 pentru completarea Ordonanţei de urgenţă a Guvernului nr. 146/2002 privind formarea şi utilizarea resurselor derulate prin trezoreria statului, trimis spre dezbatere în fond cu adresa nr. PLx.16 din 9 februarie 2015, înregistrat sub nr. 4c-2/74 din 10 februarie 2015, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.

PREŞEDINTE,

Viorel ŞTEFAN

  Plx 16/2015
RAPORT
asupra proiectului de Lege privind aprobarea Ordonanţei de urgenţă a Guvernului nr.62/2014 pentru completarea Ordonanţei de urgenţă a Guvernului nr. 146/2002 privind formarea şi utilizarea resurselor derulate prin trezoreria statului
    
       În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru buget, finanţe şi bănci a fost sesizată spre dezbatere pe fond, în procedură de urgenţă cu proiectul de Lege privind aprobarea Ordonanţei de urgenţă a Guvernului nr.62/2014 pentru completarea Ordonanţei de urgenţă a Guvernului nr. 146/2002 privind formarea şi utilizarea resurselor derulate prin trezoreria statului, trimis spre dezbatere în fond cu adresa nr. PLx.16 din 9 februarie 2015, înregistrat sub nr. 4c-2/74 din 10 februarie 2015.

Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.
     Proiectul de lege a fost avizat favorabil de către Consiliul Legislativ şi Comisia pentru tehnologia informaţiei şi comunicaţiilor.
    
      Proiectul de Lege supus dezbaterii are ca obiect de reglementare completarea Ordonanţei de urgenţă a Guvernului nr. 146/2002 privind formarea şi utilizarea resurselor derulate prin trezoreria statului, în sensul în care se crează cadrul legal care permite Trezoreriei Statului să ofere servicii de acceptare de plăţi electronice, cu carduri de plată, cu condiţia autorizării în acest scop de către sistemele Mastercard, VISA sau alte sisteme similare.

În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de Lege menţionat mai sus, în şedinţa din 17 februarie 2015.
Din totalul de 34 de membri ai Comisiei pentru buget, finanţe şi bănci şi-au înregistrat prezenţa la dezbateri 33 deputaţi.
La dezbaterea acestui proiect de Lege au fost prezenţi, în calitate de invitaţi, reprezentanţi ai Ministerului Finanţelor Publice.
    În urma examinării proiectului de Lege şi a opiniilor exprimate, deputaţii prezenţi la lucrări au hotărât, cu unanimitate de voturi, să supună spre dezbatere şi adoptare plenului Camerei Deputaţilor proiectul de Lege privind aprobarea Ordonanţei de urgenţă a Guvernului nr.62/2014 pentru completarea Ordonanţei de urgenţă a Guvernului nr. 146/2002 privind formarea şi utilizarea resurselor derulate prin trezoreria statului, în forma adoptată de Senat.

    In raport cu obiectul şi conţinutul său proiectul de lege face parte din categoria legilor ordinare.

